Page:Guy Mannering Vol 3.djvu/118

108 a' gates, and a reward offered for her to appear, o' fifty pound sterling, nae less; and Justice Forster, he's had out warrants, as I am tauld, in Cumberland, and an unco ranging and ripeing they have had a' gates seeking for her; but she'll no be ta'en wi' them unless she likes, for a' that."

"And how comes that?" said Bertram.

"Ou, I dinna ken; I dare say it's nonsense, but they say she has gathered the fern-seed, and can gang ony gate she likes, like Jock the Giant-killer in the ballant, wi' his coat o' darkness and his shoon o' swiftness. Ony way she's a kind o' queen amang the gypsies; she is mair than a hunder year auld, folk say, and minds the coming in o' the moss-troopers in the troublesome times when the Stuarts were put awa. Sae if she canna hide hersell, they can hide her weel aneugh, ye needna doubt that. Odd, an' I had kenn'd it had been Meg Merrilies yon night at Tibb Mumps's, I wad taen care how I crossed her."